A döntő feladatsorának megoldása

1. **“Kutyából nem lesz szalonna”, és szalonnából kutya? Szólánccal jussatok el a szalonnától a kutyáig úgy, hogy minden szó utolsó szótagja a következő szó első szótagja legyen! 10 pont a kiindulási érték, minden új szó egy pont levonást jelent. Tehát minél rövidebb a szólánc, annál több pontot ér.**

Pl. szalonna – natúr – túrva – vaku – kutya; szalonna – napozva – vaku - kutya

1. **Töltsétek ki a táblázatot a meghatározásoknak megfelelően. A megjelölt betűket megfelelő sorrendben összeolvasva egy manapság gyakran használt idegen szót kaptok. A vízszintesen beírt szavak egy-egy pontot érnek, a kiemelt betűkből összerakott új szóért 2 pontot lehet kapni.**

|  |  |  |  |  |  |
| --- | --- | --- | --- | --- | --- |
|  p | e  | m  | z  | l  | i  |
|  k | a  | v  | i  | c  | s  |
|  r | é  | b  | u  | s  | z  |
|  u | n  | i  | k  | u  | m  |
|  p | a  | r  | ó  | k  | a  |
|  m | e  | c  | s  | e  | t  |
| j  | ú  | l  | i  | u  | s  |
|  d | o  | m  | i  | n  | ó  |

1. ECSET
2. SIMA KŐDARAB
3. REJTVÉNY
4. EGYEDI, KÜLÖNLEGES
5. VENDÉGHAJ
6. MOHAMEDÁN TEMPLOM
7. SZENT JAKAB HAVA
8. TÁRSASJÁTÉK TÉGLA ALAKÚ LAPOCSKÁKBÓL

Megoldás: pandémia

1. **Válasszátok ki a helyes megoldást! (8 pont)**

1.Mit jelent a muszka?

 A. Koktélféleség, fő alkotóeleme a mandarin leve.

B. Jobbágy a középkori Oroszországban.

C. Izmos ember.

 D. A régi Magyarországon az orosz nép neve.

 2.Mit jelent a pópa?

A. Díszes fejfedő a szerb uralkodóknál.

B. Az Adriai-tenger uralkodó széljárása.

C. Ortodox pap.

D. Após elnevezése tájszóval.

3.Mi a zöldike?

A. Sárgászöld színű, hosszú szárnyú, veréb nagyságú madár.

B. A matyó népviselet jellegzetes darabja, apró zöld gombokkal díszített mellény.

C. Kártyajáték a magyar kártyával; a zöld a legerősebb szín.

D. A nagyon világoszöld színárnyalat elnevezése a festészetben.

4.Mi a szamovár?

A. A szamojédekkel rokon, mára már kihalt népcsoport.

B. Vár főkapuja előtti, azt védő kisebb erőd.

C. A Jeges-tenger partvidékén lévő elszórt falvak gyűjtőneve.

D. Teavíz forralására szolgáló, főleg Oroszországban használt fémedény.

5.Mit jelent a szábor?

A. Későn termő vörös borszőlő fajta.

B. Az országgyűlés neve Horvátországban.

C. Indiai nők selyemből készült jellegzetes ruhadarabja.

D. Szigeten található tábor.

 6.Mit jelent hirkus?

 A, információzárlat

 B, kecskebak

 C, sebész (orvos)

 D, újságíró

7.Mit jelent az eklézsia?

A, útravaló étel, szendvicsféle

B, vallásos ének

C, protestáns gyülekezet

D, épületek díszítése

8.Mit jelent a prókátor?

A, ügyvéd

B, bujtogató, lázító

C, szónok

D, isteni akarat közvetítője

|  |  |  |  |  |  |  |  |
| --- | --- | --- | --- | --- | --- | --- | --- |
| 1. | 2. | 3. | 4. | 5. | 6. | 7. | 8. |
| D | C | A | D | B | B | C | A |

1. **A meghatározásokhoz tartozó szavakból rakjatok össze értelmes szavakat! (10 pont)**

Pl. tüskés állat robajlik = sündörög

* 1. Kezében tart az énekem = FOGADALOM
	2. Hamis kacat földet túr = ÁLLOMÁS
	3. Jegyes fagyizik e napon = ARANYALMA
	4. Évszakot gyilkolt =TELETÖLT
	5. Nyugszik a bankó = HÁLAPÉNZ
	6. Maga molett = ÖNTELT
	7. Ételízesítő terel = SÓHAJT
	8. Kis patak orvosi receptje hőtől pirul = ÉRVÉNYESÜL
	9. Rosta csomózó = SZITAKÖTŐ
	10. Édes szőlőlé érték = MUSTÁR
1. **Párosítsátok a tájszavakat a köznyelvi megfelelőikkel! Ha jó a megoldás, egy újabb tájszót kaptok. Adjátok meg a megtalált szó jelentését is! (Párosítás: 8 pont, megtalált szó és a jelentése: 2 pont)**

|  |  |  |  |  |
| --- | --- | --- | --- | --- |
|  | TÁJSZÓ |  | KÖZNYELVI SZÓ | BETŰJELE |
| 1. | salamontöke | E | denevér | Z |
| 2. | bobojó | S | fánk | T |
| 3. | pirhács | Z | spenót | Á |
| 4. | siska | T | padlizsán | E |
| 5. | kelempász | E | egres | R |
| 6. | büszke | R | krumpli | G |
| 7. | laboda | Á | paradicsom | S |
| 8. | bandurka | G | mókus | E |

 Megtalált szó: ESZTERÁG Jelentése: GÓLYA

1. **Nem lehet elfelejtenem kedvenc eszperente nyelvemet sem. Eme megnevezett egyedeknek kereshettek termetes eszperente neveket! (8 pont)**
	* 1. Adásvétel = KERESKEDELEM
		2. Nagyon bátor = RETTENTHETETLEN
		3. Végrehajtott tett = CSELEKEDET
		4. Anyagot fésülve tisztít = GEREBENEZ
		5. Naiv, kezdetleges, komolytalan = GYERMETEG
		6. Fájdalmat okozó, fáradságos, nagy erőfeszítést igénylő = KESERVES
		7. A nedvességtől elhajlott, elgörbült = ELVETEMEDETT
		8. Bizonytalan, véletlenszerű = ESETLEGES

**7.Szólásokat keressetek a meghatározások alapján, amelyekben a kulcsszó megegyezik. (8pont)**

* + - 1. Pletykálni kezd valakiről > nyelvére vesz
			2. Szókimondó, sértő > csípős a nyelve
			3. Mindent kimond, nem tartja vissza magát > felvágták a nyelvét
			4. Kiváló > hét nyelven beszél
			5. Beszédessé válik, elkezd beszélni > megered a nyelve
			6. Óvatosan beszél > vigyáz a nyelvére
			7. Jól bánik vele (pl. gyerekkel) > ért a nyelvén
			8. Nagyon kifáradt > lóg a nyelve

**8. A megadott szavak szinonimáinak elejéhez egy betűt hozzáadva magyarországi településneveket kapunk, amelyek betűrendben követik egymást. (6 pont)**

Pl.: eset – Sz+ügy=SZÜGY

1. Ajándékozd> add - FADD
2. Ábrázat >arc -HARC
3. Puttony > zsák - IZSÁK
4. nagy szemfog > agyar -NAGYAR
5. csillapít > olt -SOLT
6. gally > ág - VÁG

**9.A meghatározásoknak, szinonimáknak megfelelő szavak kezdőbetűjét elhagyva magyarországi településneveket kapunk, amelyek betűrendben követik egymást.** **(8 pont)**

Pl.: csapás – (Ü)TÉS

1. gömbölyű játékszer > labda -ABDA
2. gyermekfelügyelő > dajka -AJKA
3. hórihorgas > lapaj -APAJ
4. gabonaföld aratás után > tarló - ARLÓ
5. követeld > kérd - ÉRD
6. fiatalabb fiútestvérem > öcsém - CSÉM
7. forma > alak - LAK
8. odacsapok > ütök - TÖK

**10.Szótagtoldó**

**A meghatározás alapján megtalált szóba egy szótagot kell illeszteni ahhoz, hogy a 2. szót megkapjuk. A megfejtéshez mindkét szó szükséges, együtt érnek egy pontot, így összesen 8 pontot lehet szerezni.**

**Pl. helyiség – testrészem > terem, tenyerem**

* + - * 1. auktor – menedzser > szerző, szervező
				2. kaszál – erős elhatározás > arat, akarat
				3. kelés – dülöngél > tályog, támolyog
				4. ló is, szamár is – cingár > öszvér, ösztövér
				5. bucka – vezetésre való jog > halom, hatalom
				6. mohón iszom – katasztrófa > vedelem, veszedelem
				7. élelmes – szégyenlős > szemes, szemérmes
				8. gesztenye – tésztaféle > maróni, makaróni

**11.A képrejtvények megfejtése egy-egy irodalmi alkotás címe (6 pont)**

|  |  |  |  |
| --- | --- | --- | --- |
|   |   |   |   |
| R | O | O |   |
| O | O |   |
|   |   |   |   |

|  |  |  |
| --- | --- | --- |
|   |   |   |
|   | BY |   |
|   | FOGOLY |   |
|   |   |   |



1.képrejtvény megoldása: ROKONOK

2.képrejtvény megoldása: RAB RÁBY

3.képrejtvény megoldása: BABASZOBA

**12.Az örvényben egy idézetet kell megtalálnotok. (5 pont)**

Az idézet: A NYELV MAGA A VÉGTELENSÉG.